Document ID: 32005R0750

UREDBA KOMISIJE (ES) št. 750/2005
z dne 18. maja 2005
o nomenklaturi držav in ozemelj za statistiko zunanje trgovine Skupnosti in statistiko trgovine med državami članicami
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1172/95 z dne 22. maja 1995 o statističnih podatkih v zvezi z blagovno menjavo Skupnosti in njenih držav članic z državami nečlanicami (1), in zlasti člena 9 Uredbe,
ob upoštevanju naslednjega:
(1)
Uredba Komisije (ES) št. 2081/2003 z dne 27. novembra 2003 o nomenklaturi držav in ozemelj za statistiko zunanje trgovine Skupnosti in statistiko trgovine med državami članicami (2) je določila različico, veljavno od 1. januarja 2004.
(2)
Črkovno označevanje držav in ozemelj temelji na veljavnem dvočrkovnem standardu ISO, kolikor je združljiv z zahtevami zakonodaje Skupnosti.
(3)
Potrebno je ločeno navesti Srbijo, Črno goro in Kosovo (kot je opredeljeno z Resolucijo Varnostnega sveta Združenih narodov 1244 z dne 10. junija 1999) za upravljanje sporazumov o trgovini s tekstilnimi izdelki, sklenjenih med nekaterimi od teh ozemelj in Evropsko skupnostjo. Pogoji, predpisani v določbah Skupnosti glede izjave o poreklu blaga v trgovini z državami nečlanicami, prav tako zahtevajo oblikovanje posebne oznake za določitev blaga s poreklom iz Skupnosti.
(4)
Zato je treba sestaviti novo različico te nomenklature, ki upošteva te novosti in spremembe, ki vplivajo na nekatere oznake.
(5)
Zaželeno je, da se določi prehodno obdobje, ki bo omogočilo nekaterim državam članicam prilagoditev spremembam zakonodaje Skupnosti glede prenehanja uporabe številčnih oznak. Zaradi poenostavitve je nujno, da se to prehodno obdobje konča, ko začnejo veljati določbe, ki spreminjajo pravila o enotni upravni listini.
(6)
Ukrepi, predvideni s to uredbo, so v skladu z mnenjem Odbora za statistiko blagovne menjave z državami nečlanicami -
SPREJELA NASLEDNJO UREDBO:
Člen 1
Različica nomenklature držav in ozemelj za statistiko zunanje trgovine Skupnosti in statistiko trgovine med državami članicami, veljavna od 1. junija 2005, je določena v Prilogi k tej uredbi.
Člen 2
Ta uredba začne veljati 1. junija 2005.
Vendar lahko države članice uporabljajo trimestne številčne oznake, ki so prav tako prikazane v Prilogi k tej uredbi, dokler ne začnejo veljati določbe o spremembi prilog 37 in 38 k Uredbi Komisije (EGS) št. 2454/93 (3).
Ta uredba je v celoti zavezujoča in se neposredno uporablja v vseh državah članicah.
V Bruslju, 18. maja 2005

Labels: 3
19